als_Latn dik_Latn sag_Latn
Pyetje: Aleanca Kuq e Zi thotë se nuk kanë votuar dy deputetë për ligjin për “Regjistrimin e popullsisë”. A është normale që në Parlament të votohet kështu?
Përgjigje: Unë jam kryetare e Kuvendit dhe do të shoh nëse deputetët kanë munguar dhe nëse kanë munguar, do të zbatohet vendimi i Kuvendit në raste të tilla.
Pyetje: Që do të thotë?
Përgjigje: Që do të thotë se nuk do të marrin rrogat. Aty kanë qenë 73 deputetë. Kjo është një çështje spekulimi. Ato tabelat që kanë publikuar është çështja e buxhetit. Kjo ka ndodhur edhe në Itali, Francë ose Gjermani. Kjo bëhet për sa kohë që nuk është çelur kuorumi. Atë ditë ka pasur 73 vota edhe po t’ia fal 2 vota, kam pasur 71 vota.
Pyetje: Shumë përfaqësues të PD-së kanë sulmuar Topin. Sot ka qenë mbledhja e KLD-së që u mblodh për Kolegjin Zgjedhor…
Përgjigje: Shteti ligjor është për t’u mbrojtur, dhe jo për t’u sulmuar. Nëse një koleg sulmohet, është detyra e të parit të KLD-së dhe të parit të shtetit që të mbrojë Kushtetutën dhe shtetin ligjor. E kam ndjekur shkarazi debatin në KLD dhe i admirova ato dy zonja për kurajën për të thënë të vërtetën. Ato dy zonja ishin të vërteta. KLD nuk mund të përdoret për të bërë politikë. Aq më tepër kur e përdor politikën duke tentuar që të prekësh emocionet e shqiptarëve, kjo është disa herë më e rëndë. Të përdorësh nacionalizmin, je jashtë kohe. Disa thonë që në fakt nacionalizmi është streha e fundit e horrave, dhe ndërkohë kështu është.
Pyetje: Çfarë duhet të bënte në rastin e Kolegjit Presidenti i Republikës?
Përgjigje: Duhet të dënonte sulmet dhe shpifjet që lidershipi i Partisë Socialiste u bëri tetë gjykatësve. Në deklaratën që bëri, tha ‘distancohem’. E di çfarë më kujton? Në kohën e Enverit kur ndonjëri rrezikonte të hiqej nga partia, distancohej ai nga veprimtaria. Nuk distancohem, i dënoj me vendosmëri dhe vullnetin më të fortë sulmet që u bënë tetë anëtarëve të Kolegjit Zgjedhor.
Pyetje: A mendoni se do të hyni në konflikt me Bashkinë e Tiranës, sepse zoti Basha ka deklaruar gjatë fushatës se është kundër prishjes së Piramidës?
Përgjigje: Unë nuk e kam dëgjuar këtë, por kam një vendim të deputetëve të Kuvendit të Shqipërisë.
Pyetje: Nuk e keni ndjekur fushatën e kandidatit më kryesor të PD?
Përgjigje: E kam ndjekur për çështje themelore dhe filozofinë me të cilën do të ndryshojë Tiranën, për ta bërë Tiranën një qytet jo si ky që është sot.
Pyetje: Ju mendoni se do të jeni kryetare e shtetit në vitin 2012?
Përgjigje: Unë jam kryetare e Kuvendit të Shqipërisë dhe jam në detyrën dhe përgjegjësinë time dhe për këtë ndihem shumë e privilegjuar. Jemi një vit përpara dhe as nuk e mendoj fare.
Pyetje: Nëse zoti Berisha ju propozon për Presidente?
Përgjigje: Pas një viti, pyeteni zotin Berisha. Ai rol që unë kam sot, është që të ftoj opozitën vetëm pak minuta për të votuar ligjet që kërkojnë 3/5 e votave.
Pyetje: A mund të jetë zoti Topi sërish kandidat?
Përgjigje: Bëjani pyetjen tjetërkujt. Unë nuk besoj se zoti Topi do të jetë, sigurisht që unë s’do ta votoj, kjo është e sigurt.
Pyetje: Ka disa zëra që pas fitores në Bashkinë e Tiranës duke mundur shefin e opozitës, Basha është kristalizuar si numri dy i PD-së. Ju ndani të njëjtin opinion?
Përgjigje: Unë jam shumë e kënaqur që Bashkia e Tiranës ka shansin për t’i dhënë qytetarëve të Tiranës një filozofi tjetër. Ka qenë e gjithë Partia Demokratike që ka punuar sepse Tirana e meriton. Basha ka privilegjin që të drejtojë Tiranën, ka një detyrë shumë të vështirë, ka një përgjegjësi shumë të madhe dhe unë jam e sigurt që ashtu siç e ka premtuar, nuk do të merret me politikë, por do të dëgjojë zërin e qytetarëve.
News 24.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn